Leksjon 2: Kontekstanalyse

Studieark 2 - Re064 Systemutvikling.

Mål: 
Studenten skal:

· Utvikle en kravspesifikasjon i henhold til retningslinjer gitt på forelesning.

· Forberede første møte med eventuell oppdragsgiver til prosjektoppgaven

· Tegne enkle skisser av aktuelle systemarkitekturer

· Beskrive funksjonaliteten til systemet ved hjelp av kontekstdiagrammer og grove Use Case modeller.

Forberedelser:
· Lese om utviklingsstrategier i pensumboken side 41-44.

Hjelpemidler/materiell:
· Forelesningsnotater.

· Pensumbok

Kontekstanalyse. Hensikten med kontekstanalysen:

· Hensikten med kontekstanalysen er å kartlegge og dokumentere premissene for det videre utviklingsarbeidet. 

· Beslutningene som fattes i denne fasen vil forme både perspektiver og problemstillinger i de påfølgende fasene. 

Utgangspunkt for kontekstanalysen:



Idé/behov






    
Ønsker en løsning

Manuelt system





    
Ønsker datasystem

Gammelt datasystem




    
Ønsker nytt

Utgangspunktet vil være avgjørende for hvor omfattende arbeidet med kontekstanalysen blir.

· Idéer/behov kan være ustrukturerte og uklare. I tillegg til å konkretisere idéene må det utarbeides strukturer og systematikk.

· Manuelle systemer har ofte strukturer og regler å bygge på, i form av skjemaer, rapporter, behandlingsregler og rapporteringskrav.

· Gamle datasystemer har ofte en kravspesifikasjon med detaljerte systemkrav, datamodeller og algoritmer. Disse vil forenkle arbeidet med kontekst-analysen.

Kontekstanalysens momenter

1. Avklar og dokumenter formålet med systemet.

2. Avklar og dokumenter hovedfunksjonene i systemet.


3. Kartlegg brukere av systemet.


4. Avklar og dokumenter brukerkrav.

· Ikke-funksjonelle brukerkrav

· Funksjonelle brukerkrav.

5. Avklar og dokumenter aktuelle systemkrav:

· Maskinarkitektur - Maskiner, operativsystemer, nettverk, servere

· Koblinger til andre systemer - Kobling til Word, Excel eller andre systemer?

· Kapasitet - hvor store datamengder skal applikasjonen håndtere?

· Ytelse - hvilke krav blir det stilt til responstider?

· Tilgjengelighet - hvor kritisk er systemet med hensyn til tilgjengelighet?

· Sikkerhet - hvor omfattende må tilgangskontrollene være?

· Leveranseform - skal applikasjonen utvikles del for del?

· Leveringstid - Når skal del-leveransene være ferdige?

· Systemomgivelser - Hvor skal applikasjonen plasseres?

· Lov og avtaleverk - Er det noe vi bør ta hensyn til her?

· Personell - Hvem skal delta i prosjektet og hva skal de gjøre?

· Vektøy - Hvilke utviklingsverktøy, standarder og språk skal vi benytte?

· Kostnader - Hva kommer dette til å koste sånn omtrent?

6. Tilrettelegg og dokumenter aktuelle grunnlagsdata.


7. Lag en systembeskrivelse.

Lag en beskrivelse av systemet på bakgrunn av de opplysningene som kommer fram på første møte. La kunden lese gjennom og godkjenne beskrivelsen.

Eksempel på systembeskrivelse

Systembeskrivelse.

Det skal lages et ordrebehandlingssystem for postordrefirmaet Metadata A/S i Åndalsnes. Firmaet har spesialisert seg på salg av programvare.

Kundekonsulentene i firmaet mottar  varebestillinger via telefon og post. Hver bestilling skal fortløpende registreres i systemet som en ordre, og registreringen skal gjøres så rasjonell som mulig. 

Nye  kunder må først registreres med  kundenr,  kundekategori,  navn,  adresse,  postnr,  poststed og  telefonnr. Kundenummeret skal bli generert automatisk av systemet. 

Ved registrering av nye ordrer skal systemet opprette en ny ordre med ordrenr og ordredato. På grunnlag av kundenummeret skal systemet skrive ut kundens navn, kategori, adresse og telefonnr på skjermen. Deretter må varebestillingene skrives inn med  varenr og antall enheter for hver vare som kunden har spesifisert på bestillingen. På grunnlag av varenr og antall enheter skal systemet beregne og skrive ut  varenavn og  utsalgspris for hver vare. 

Videre skal  samlet sum pr. varetype og totalsum for hele ordren beregnes og skrives ut på skjermen. Firmaet opererer med ulike kundekategorier og gir for tiden følgende  rabatter: Medlemmer av DNT - 10%, Statoilansatte - 12%, studenter 15%, leverandører 20% og ordinære kunder - 0%. 

For hver varebestilling som blir registrert skal systemet redusere  lagervarebeholdningen    tilsvarende. Dersom beholdningen blir for lav, skal systemet varsle  innkjøpsfunksjonen. For varer som er utsolgt fra lager skal eventuelle bestillinger registreres som egne ordrer som er merket  utestående og det skal skrives ut  ordrebekreftelse til kunden. Utestående ordrer skal effektueres på vanlig måte så snart nye varer ankommer lageret.  

Det skal være mulig for kundekonsulentene å slette/endre ordrer eller deler av ordrer som ikke er effektuert.

For regnskapsavdelingen må det være mulig å registrere innbetalinger, samt purre på ordrer som ikke blir betalt.

Ordrene effektueres fortløpende fra lageret. For hver ordre som effektueres skal systemet registrere  pakkedato på ordren. Etterhvert som varene pakkes ned, skal betjeningen notere varenr og antall og ta ut en eller flere  pakksedler etter behov. Videre skal det skrives ut en samlet  faktura for hele ordren. Pakkseddel og faktura legges ved varekolliene. 

Firmaet jobber hele tiden med å knytte til seg nye leverandører. Nye leverandører registreres med  leverandørnr,  navn,  adresse,  postnr,  poststed,  telefon og fax. For nye vareslag skal systemet generere varenr. Forøvrig registreres varenavn og utsalgspris. Utsalgsprisen beregnes ved å legge 40% avanse på innkjøpsprisen fra leverandør.

Kontekstanalysen består av sju hovedpunkter:

1. Avklar og dokumenter formålet med systemet.

Formålet med systemet utgjør grunnlaget for alle senere vurderinger av framdrift og suksess. 

Hvis formålet er uklart er mye av styringsgrunnlaget borte, blant annet fordi det blir vanskelig å definere presise delmål for det videre arbeidet.

Om mulig bør formålet formuleres i en enkelt setning og inneholde følgende elementer:

· Hvilken type løsning som ønskes

· Hvilken støtte som skal prioriteres

· Hvilken brukeraktivitet som skal støttes

· Hvem som er brukerne



Formålet med systemet er å lage et windows-basert database-system for å sikre en mest mulig rasjonell og effektiv håndtering av ordreregistreringene som kundekonsulentene tar seg av.




Formålet med systemet er å å lage et windows-basert database-system for å kunne yte kundene en best mulig personlig service når kundekonsulentene tar seg av ordreregistreringen.


2. Avklar og dokumenter hovedfunksjonene i systemet. 

Under dette punktet konkretiseres formålet med systemet, ved å beskrive de hovedfunksjonene som systemet skal ivareta. 
3. Kartlegg brukere av systemet
Kartlegg ulike typer brukere, og i grove trekk hvilke oppgaver de vil få.

Punktene 2. og 3., kan du illustrere på en enkel måte ved hjelp av et diagram over hovedfunksjonene til applikasjonen:
















I tillegg til diagrammet dokumenteres aktørene og bruksmåtene i følgende tabell:

	Aktør
	Aktørklasse
	Bruksmåte

	A1
	Kundekonsulenter
	B1:Kunderegistrering

	A1
	Kundekonsulenter
	B3: Ordreajourhold

	A2
	Microsoft Word
	B4: SkrivUtPurring


4. Avklar og dokumenter brukerkrav.
Kartlegg problemer og krav gjennom intervjuer/samtaler med brukere, oppdragsgiver og andre berørte.

Dokumenter problemer og krav i en egen problemtabell som vist nedenfor.

Problemtabell:

	Bruker
	Problem
	Krav
	Funksjon

	Kundekons
	Vanskelig å finne tidligere ordrer for kunde.
	Det bør være mulig å se kundens tidligere ordrer.
	Ordrereg

	Kundekons
	Må notere de samme kundeopplysningene for hver ny ordre.
	Det må være nok å registrere kundeopplysninger en gang.
	Ordrereg

	Innkjøpssekr
	Lett å gjøre feil ved adressering.
	La systemet finne fram til rett adressat.
	Purring

	Kundekons
	Kjenner ikke status og kredittverdighet til kundene.
	Systemet må kunne vise kredittverdighet og status til kunden.
	Ordrereg

	Kundekons
	Blir svett i ørene av alle samtalene.
	Kunne se hvor lang køen er til enhver tid.

Finne andre måter å motta ordrer på.
	

	Innkjøpssekr
	Det hender at det blir sendt ut purring på ordrer som alt er innbetalt.
	Automatisk purring.
	Purring

	Salgssjef
	Dårlig oversikt over salgstall
	Kunne ta ut månedlige salgsrapporter med salgsstatistikk.
	Måneds-rapport


5. Gjør en grov kartlegging av aktuelle systemkrav.

Systemkravene dokumenteres i tolv underpunkter. 

· Maskinarkitektur - dette angår den tekniske arkitekturen. Det vil si hvilke maskiner som skal benyttes, hvilket operativsystem som skal benyttes og om systemet skal være et enbrukersystem eller et flerbrukersystem. Hvis systemet skal være et flerbrukersystem må det videre avklares hvilken løsning som skal benyttes. Teleprosessering-, filtjener-, klient-tjener- eller distribuert arkitektur. 

Systemarkitekturen kan illustreres med en skisse som vist nedenfor:




       

                 







           






    


       

    









        






       

   











      





· Koblinger mot andre systemer

Beskriv eventuelle koblinger til andre systemer og illustrer med en enkel skisse.






· Kapasitet - Lag et grovt anslag over hvor store datamengder systemet skal håndtere. Dette har betydning for måten systemet utvikles på.

Her skal du bare angi hvor mange objekter som det forventes at systemet må kunne lagre på en gang.

Eksempel:

Applikasjonen vil behandle ca. 500 kunder. Årlig har det blitt effektuert 15000 ordrer. Det forventes at ordremengden vil kunne øke til 20000 etter at applikasjonen er tatt i bruk. Av regnskapsmessige grunner blir effektuerte ordrer beholdt i systemet i 5 år før de slettes.

Selskapet har for tiden 14 leverandører og 230 ulike vareslag. Det forventes ikke endringer i disse mengdene.

· Ytelse - Angi krav til responstider og om det er akseptabelt med ventetid for enkelte funksjoner i systemet.

· Tilgjengelighet - Angi krav til tilgjengelighet. Jo mer kritisk et system er, desto viktigere blir det å sikre tilgjengeligheten. For kritiske systemer kan det være aktuelt å duplisere hele systemet, slik at all drift og alle operasjoner speiles på et reserveanlegg som kan tas i bruk umiddelbart dersom det oppstår feil eller systemstans på systemet.

Ytelse og tilgjengeligheten dokumenterer du i en tabell:

	Bruksmåte
	Ytelse
	Tilgjengelighet

	B1:Kunderegistrering
	<   2 sek
	<= 2 døgn

	B2: Ordreajourhold
	<   2 sek
	<= 1 time

	B3: Leverandørregistrering
	<   5 sek
	<= 1 uke


· Sikkerhet - Utgangspunktet her er organisatoriske, administrative, system- og programtekniske krav til sikkerhet.

Organisatoriske forhold refererer til nye funksjoner/roller som må etableres i tilknytning til applikasjonen.

For eksempel krever Datatilsynet at det utpekes en registeransvarlig person for alle registre som inneholder sensitive personopplysninger.

Administrative forhold refererer til rutiner/arbeidsoppgaver og regelverk som må endres eller innføres i forbindelse med applikasjonen.

For eksempel regler og oppgaver knyttet til sikkerhetskopiering, oppbevaring av data, adgangskontroll og tildeling av brukerkontoer og rettigheter til brukerne av systemet.

Systemtekniske forhold refererer til tilgangskontrollen til systemet. 

For eksempel krav til bruker-id, passord, registrering av inn- og utlogging, tilgangsrettigheter og eventuelt også registrering av endringer som blir utført i databasen.

Programtekniske forhold refererer til kontroller av inn- og utdata. 

For eksempel krav til inn- og utdata samt feilhåndtering og krav til kontrollerte avbrudd.

Sikkerhetsaspektene kan dokumenteres i en eller flere tabeller som vist nedenfor:

	Bruksmåte
	Organisatoriske forhold

	B1:Kunderegistrering
	Avdelingsleder Salg er registeransvarlig.

	B2:Ordreajourhold
	Ingen


	Aktør
	Bruksmåte
	Systemtekniske forhold

	A1:Kundekons
	B1:Kundereg
	Kan legge til nye kunder

	
	
	Kan slette gamle kunder

	
	
	Kan endre kundedata|

	
	B2:Ordreajourh
	Kan registrere nye ordrer

	
	
	Kan ikke slette ordrer


· Leveranseform - Bestem om systemet skal utvikles og leveres komplett eller om det skal utvikles del for del, slik at hver del kan tas i bruk etterhvert som de blir ferdig utviklet.

· Leveringstid - Fastsett tidspunkt for hver del-leveranse og når systemet som helhet skal stå ferdig.

Eventuelle del-leveranser dokumenteres i en tabell slik:

	Bruksmåte
	Leveransedato

	B1:Kunderegistrering
	10.12.96

	B2:Ordreajourhold
	10.03.97


· Systemomgivelser - angi de fysiske omgivelsene til systemet. Dette kan ha betydning for romplanlegging, om-møblering og eventuelle behov for fysiske endringer i omgivelsene. Hvis systemet inneholder sensitive opplysninger kan det komme på tale med adgangskontrollsystemer, låsesystemer osv.

Dette kan beskrives på den måten som er mest hensiktsmessig, eventuelt illustreres ved hjelp av etasjeskisser med markerte sikkerhetssoner.

· Lov og avtaleverk - Vurder om det er aktuelt å konsultere eksisterende lov- og avtaleverk, som for eksempel Hovedavtalen, tariffavtaler, Arbeidsmiljø-loven, Lov om personvern, forskrifter og retningslinjer fra Datatilsynet, m.m.

Dette beskrives på den måten som er mest hensiktsmessig.

· Personell - Angi hvem som skal delta i styringsgruppe, prosjektgruppe og eventuelle arbeidsgrupper, ansvar og oppgaver.

Dette dokumenteres i form av grafer/matriser og utfyllende opplysninger til disse:

Linjeorientert prosjektorganisering.












Oppgaveorientert prosjektorganisering

	
	KA
	SA
	SK
	Imp 
	Test

	Are Luhr
	B
	B
	
	
	

	Liv Osa
	U, b
	
	
	
	

	Arne Ås
	U
	U
	
	
	

	Hans Lie
	
	U, b
	
	
	

	Jon Hansen
	
	
	
	
	

	Mr Lomax
	
	r
	
	
	

	Jo Smith
	
	
	
	
	


B = Tar Beslutning
b = tar delbeslutning
U = Utførende


R = Må rådføres

r = Kan Rådføres

I = Må informeres

· Kostnader - Her må kunden oppgi kostnadsrammer for prosjektet.

Ofte vil krav og ønsker fra kundens side kunne deles i tre kategorier:

· Ting som må være med

· Ting som bør være med 

· Ting som det kan være kjekt å ha

Med en kostnadsramme på bordet er det enklere å vurdere hvor mye arbeid som skal legges ned i applikasjonen.

For å få klarhet i hvilke beløp det er snakk om, kan det være nødvendig å sette opp et lite regskap over:

Engangskostnader, herunder:

· Nødvendige innkjøp av maskinvare, programvare og lisenser.

· Utviklings- og installasjonskostnader

· Reiseutgifter

· Opplæringskostnader

· Bygningstekniske utgifter

· Andre engangsutgifter

Løpende kostnader, herunder:

· Leie- og vedlikeholdskostnader for utstyr og programvare,

· Datakommunikasjon,

· Lønnsutgifter,

· Opplæring,

· Bygningsmessige utgifter

· Andre løpende utgifter

Verktøy - her angis systemutviklingsverktøy, utviklingsmetode, standarder, programmeringsspråk og databasehåndteringssystem dersom dette er klart på forhånd.

Her skal du gi en detaljert beskrivelse av:

· Hvilke utviklingsverktøy som vil bli brukt

· Hvilken maskinarkitektur systemet vil bli utviklet på.

· Hvilke metoder som vil bli brukt i utviklingsarbeidet

· Hvilke standarder som vil bli fulgt.

· Hvilke programmeringsspråk som vil bli brukt

· Hvilket DBMS som vil bli brukt

Eksempel:

Verktøy:

Applikasjonen er utviklet i sin helhet med verktøyet Microsoft Access, versjon 2.0. 

Som maskinplattform har vi brukt en Intel Pentium 90 maskin med Windows 3.11 som operativsystem. Maskinen var oppsatt med 16 MB hukommelse.

Metoder:
I systemanalysen vil vi ta utgangspunkt i bruksmåtene til systemet (Use Case), fra kontekstanalysen.For å kartlegge objektene i applikasjonen vil vi benytte oss av faktabasert analyse. Dette fordi ... 

Til å konstruere objektmodellen vil vi bruke en variant av ER-modellen slik den er beskrevet i boken til [Kroenke -95]. ...

Standarder:

Som navnestandard vil prosjektet benytte Leszinsky/Reddic standarden, slik den er beskrevet i (.....

6. Vurder og dokumenter aktuelle grunnlagsdata.

Her angis det materiellet og den fagkompetansen som vil bli brukt i analysefasen. 

· Dersom referansesystemet er et eksisterende system er det naturlig å referere til skjermbilder, rapporter og systemdokumentasjon fra det gamle systemet. 

· Dersom referansesystemet er et eksisterende manuelt system, er det naturlig å ta med papirskjemaer, rapporter og andre formularer som er i bruk. 

· I tillegg er det aktuellt å oppgi brukere, IT-personell og annet fagpersonell som vil bli benyttet i analysen. 

Hensikten er å få en ordnet oversikt over alt materiell og personell som analysen skal bygges på.

7. Lag systembeskrivelse.

Lag en kortfattet beskrivelse av systemet på bakgrunn av opplysningene fra de øvrige punktene. Det er viktig at systembeskrivelsen blir akseptert av både oppdragsgiver- og brukersiden i prosjektet. Se eksempel nedenfor.

Systembeskrivelse: Søknadsadministrering.

Systemet skal benyttes ved hjemmesykepleien for administrering og ajourhold av søknader om kommunale tjenester. Ved mottak skal det registreres data om søkers personalia, herunder navn, adresse, kommune, fødselsdato, personnummer, alder, adresse og telefon. Videre skal det registreres navn, adresse, telefon og familierelasjon for inntil to pårørende.  I tillegg skal søknaden merkes med arkivnr, registreringsdato og begrunnelse for søknaden i henhold til vedlagte skjema. Etter registrering skal det sendes mottaksbekreftelse til søkeren for hver tjeneste det er søkt om med orientering om behandlingsgang og behandlingstid. Registrerte søknader behandles av arbeidsutvalget. Arbeidsutvalget fatter vedtak om de tjenestene det søkes om og sørger for at behandlingsdato, vedtak med begrunnelse, eventuelle berørte instanser og eventuell iversettelsesdato blir registrert på søknaden. Det kan fattes ett av tre vedtak. Søknaden kan avslås, den kan iverksettes eller den kan plasseres på venteliste. Etter vedtaksregistrering skal søkeren orienteres om utfallet og gis anledning til å svare. Søkeren kan velge å anke søknaden, akseptere søknaden eller trekke søknaden. Ved anke tas søknaden opp til ny behandling i arbeidsutvalget. Hvis søknaden aksepteres, skal berørte instanser varsles,  tjenesten iverksettes og søknaden arkiveres. Hvis søknaden trekkes skal søknaden slettes. Arkiverte søknader skal beholdes i fem år etter brukers død før de slettes fra registeret.

Vedlegg: Søknadsskjema for kommunale tjenester. 

Systembeskrivelsen er gjennomlest og akseptert: Haugesund den __.__.____

___________________

________________       ___________________

